Checklist-E78-2012-05

**ΠΡΟΓΡΑΜΜΑ ΕΛΕΓΧΟΥ ΒΑΣΙΚΩΝ ΠΛΗΡΟΦΟΡΙΩΝ**

**ΠΟΥ ΣΥΝΟΔΕΥΕΙ ΤΗΝ ΑΙΤΗΣΗ ΤΟΥ/ΤΗΣ**

## «……………………………………………………»

**ΓΙΑ ΧΟΡΗΓΗΣΗ**

**ΑΔΕΙΑΣ ΛΕΙΤΟΥΡΓΙΑΣ ΟΣΕΚΑ**

Σημειώσεις:

1. Κατά την ετοιμασία του εγγράφου για τις Βασικές Πληροφορίες ΟΣΕΚΑ θα πρέπει να λαμβάνεται υπόψη ο Νόμος ΟΣΕ 78(Ι)/2012 και οι εκδιδόμενες Οδηγίες καθώς και ο Κανονισμός 583/2010 της Ευρωπαϊκής Επιτροπής της 1ης Ιουλίου 2010 για την εφαρμογή της Οδηγίας 2009/65/ΕΚ.
2. Η Ευρωπαϊκή Αρχή Κινητών Αξιών και Αγορών έχει ετοιμάσει δείγμα σχετικά με το πώς πρέπει να είναι τοέγγραφο για τις Βασικές Πληροφορίες ΟΣΕΚΑ (CESR’s template for the Key Investor Information document). Τα πιο πάνω, είναι διαθέσιμα στο διαδικτυακό τόπο της Επιτροπής (www.cysec.gov.cy –Ε υρωπαϊκά θέματα) καθώς και στο διαδικτυακό τόπο της Ευρωπαϊκής Αρχής Κινητών Αξιών και Αγορών (<http://www.esma.europa.eu>).
3. ***Το εν λόγω πρόγραμμα ελέγχου να συμπληρωθεί από τα ενδιαφερόμενα μέρη. Σε περίπτωση μη εφαρμογής των διατάξεων του εν λόγω εγγράφου, να αναγραφεί ‘Δ/Ε’***.

|  |  |  |  |
| --- | --- | --- | --- |
| **I. Ελάχιστο περιεχόμενο Βασικών Πληροφοριών του ΟΣΕΚΑ βάσει του περί ΟΣΕ Νόμου (άρθρα 43(δ), 47(2), 60(1)-(4) και 115(1)(στ)** | **Σελίδα** | **Παράγραφος** | **Για επίσημη χρήση** |
| Άρθρο 43(δ): Ο ΟΣΕΚΑ συμπεριλαμβάνει στις βασικές πληροφορίες για τους επενδυτές σε εμφανή θέση, ένδειξη η οποία εφιστά την προσοχή στο γεγονός της χρήσης της δυνατότητας του παρόντος άρθρου και αναφέρει τα κράτη μέλη, τους οργανισμούς τοπικής αυτοδιοίκησης και τους δημόσιους διεθνείς οργανισμούς στους οποίους προτίθεται να επενδύσει ή έχει επενδύσει ποσοστό άνω του 35% του ενεργητικού του. |  |  |  |
| Άρθρο 47(2): Το ενημερωτικό δελτίο του ΟΣΕΚΑ και οι βασικές πληροφορίες για τους επενδυτές εξειδικεύουν περαιτέρω τον τρόπο με τον οποίο λειτουργεί η εγγύηση που προβλέπεται στο παρόν άρθρο |  |  |  |
| Άρθρο 62(1): Οι Εταιρίες Διαχείρισης, για τους ΟΣΕΚΑ που διαχειρίζονται και που κατάγονται από τη Δημοκρατία, και η ίδια η Εταιρία Επενδύσεων Μεταβλητού Κεφαλαίου, εφόσον πρόκειται για εταιρία με εγγεγραμμένο γραφείο στη Δημοκρατία που δεν τελεί υπό διαχείριση Εταιρίας Διαχείρισης, υποχρεούνται να συντάσσουν τις βασικές πληροφορίες για τους επενδυτές, οι οποίες παρέχουν σε αυτούς τις απαραίτητες πληροφορίες για τα βασικά χαρακτηριστικά του ΟΣΕΚΑ, ώστε οι επενδυτές να είναι εύλογα σε θέση να κατανοούν τη φύση και τους κινδύνους του προσφερόμενου επενδυτικού προϊόντος και, ως εκ τούτου, να λαμβάνουν τεκμηριωμένες επενδυτικές αποφάσεις. Οι λέξεις «βασικές πληροφορίες για τους επενδυτές» πρέπει να αναφέρονται ευκρινώς στο έγγραφο αυτό σε επίσημη γλώσσα της Δημοκρατίας ή στην Αγγλική. Στην περίπτωση που το εν λόγω έγγραφο αφορά ΟΣΕΚΑ της Δημοκρατίας, μερίδια του οποίου διατίθενται σε άλλα κράτη μέλη, οι λέξεις αυτές πρέπει να αναφέρονται επιπλέον και σε επίσημη γλώσσα του κράτους μέλους υποδοχής του ΟΣΕΚΑ ή σε άλλη γλώσσα εγκεκριμένη από τις αρμόδιες αρχές αυτού του κράτους. |  |  |  |
| Άρθρο 62(2): Οι βασικές πληροφορίες για τους επενδυτές πρέπει να είναι ακριβείς, σαφείς και μη παραπλανητικές και το περιεχόμενό τους να συμφωνεί με τα αντίστοιχα μέρη του ενημερωτικού δελτίου. |  |  |  |
| Άρθρο 62(3): Οι βασικές πληροφορίες για τους επενδυτές παραδίδονται στον υποψήφιο επενδυτή πριν από την υποβολή της αίτησης συμμετοχής σε ΟΣΕΚΑ και παρέχουν πληροφορίες για τα ακόλουθα βασικά στοιχεία του συγκεκριμένου ΟΣΕΚΑ:  (α) τα στοιχεία εξατομίκευσης του ΟΣΕΚΑ,  (β) σύντομη περιγραφή του επενδυτικού σκοπού και της επενδυτικής πολιτικής του,  (γ) παρουσίαση των προηγούμενων αποδόσεων, ή, στο μέτρο του αναγκαίου, σενάρια απόδοσης,  (δ) το κόστος και τις σχετικές παρεπόμενες επιβαρύνσεις και  (ε) το προφίλ κινδύνου/απόδοσης της επένδυσης, συμπεριλαμβανομένων κατάλληλης καθοδήγησης και προειδοποιήσεων σχετικά με τους κινδύνους που συνδέονται με τις επενδύσεις στο συγκεκριμένο ΟΣΕΚΑ.  Τα ανωτέρω βασικά στοιχεία πρέπει να είναι κατανοητά στους επενδυτές χωρίς να χρειάζεται αναφορά σε άλλα έγγραφα. |  |  |  |
| Άρθρο 62(4): Οι βασικές πληροφορίες για τους επενδυτές:  (α) αναφέρουν σαφώς τον τόπο και τον τρόπο με τον οποίο μπορούν να ληφθούν περαιτέρω πληροφορίες για την προτεινόμενη επένδυση, συμπεριλαμβανομένου, μεταξύ άλλων, του τόπου και του τρόπου με τον οποίο μπορούν να ληφθούν δωρεάν, κατόπιν αιτήματος, το ενημερωτικό δελτίο και οι ετήσιες και οι εξαμηνιαίες εκθέσεις, καθώς και τη γλώσσα στην οποία είναι διαθέσιμες για τους επενδυτές οι πληροφορίες αυτές και  (β) περιέχουν σαφή ένδειξη ότι αστική ευθύνη από πληροφορία που περιέχεται στις βασικές πληροφορίες για τους επενδυτές, στη γλώσσα που αυτές έχουν συνταχθεί ή σε μετάφρασή της, συντρέχει μόνο εφόσον η συγκεκριμένη πληροφορία είναι παραπλανητική, ανακριβής ή ανακόλουθη με αντίστοιχες πληροφορίες που περιέχονται στο ενημερωτικό δελτίο του ΟΣΕΚΑ. |  |  |  |
| Άρθρο 115(1)(στ): Οι βασικές πληροφορίες για τους επενδυτές αναφέρουν τις δραστηριότητες που ανατίθενται, σύμφωνα με το παρόν άρθρο∙ |  |  |  |

|  |  |  |  |
| --- | --- | --- | --- |
| **II. Επιπλέον στοιχεία που πρέπει να περιλαμβάνονται στις Βασικές πληροφορίες ΟΣΕΚΑ βάσει των Οδηγιών της Επιτροπής** | **Σελίδα** | **Παράγραφος** | **Για επίσημη χρήση** |
| Οδηγία ΟΔ78-2012-07 σχετικά με τη διαδικασία παροχής άδειας λειτουργίας σε ΟΣΕΚΑ.  Παράγραφος 14(2). Οι βασικές πληροφορίες περιέχουν, στο εξώφυλλο ή στην πρώτη σελίδα, μνεία ότι η Εταιρία λειτουργεί χωρίς Θεματοφύλακα, σύμφωνα με το άρθρο 35 του Νόμου. Η σχετική μνεία γίνεται ευκρινώς και με κεφαλαία γράμματα στο κάτω κεντρικό μέρος των ως άνω εντύπων και, αν πρόκειται για πολυσέλιδο έντυπο, στην πρώτη σελίδα του εμπρός εξωφύλλου. Η γραμματοσειρά αυτής της δήλωσης πρέπει να είναι ίδια με τη γραμματοσειρά του κυρίως κειμένου. |  |  |  |
| Οδηγία ΟΔ78-2012-11 για τους όρους και τη διαδικασία διάθεσης μεριδίων ΟΣΕΚΑ στο έδαφος της Δημοκρατίας, την οργάνωση του δικτύου διάθεσης και τις υποχρεώσεις των προσώπων που μετέχουν στο δίκτυο. |  |  |  |
| Παράγραφος 12. Οι βασικές πληροφορίες για τους επενδυτές πρέπει να αναφέρουν με ευκρινή στοιχεία και σε ευχερώς ορατό σημείο ότι η επένδυση σε μερίδια ΟΣΕΚΑ δεν έχει εγγυημένη απόδοση και οι προηγούμενες αποδόσεις δεν διασφαλίζουν τις μελλοντικές. Σε περίπτωση ΟΣΕΚΑ εγγυημένης απόδοσης, η ανωτέρω αναφορά θα περιορίζεται στο γεγονός ότι οι προηγούμενες αποδόσεις δεν διασφαλίζουν τις μελλοντικές. |  |  |  |
| Οδηγία ΟΔ78-2012-13 για τις επιτρεπόμενες μορφές επενδύσεων από τους ΟΣΕΚΑ |  |  |  |
| Παράγραφος 13(2).Η αναφορά στην παράγραφο (α) του εδαφίου (1) του άρθρου 44 του Νόμου σε δείκτη του οποίου η σύνθεση είναι επαρκώς διαφοροποιημένη νοείται ως αναφορά σε δείκτη ο οποίος συμμορφώνεται προς τους κανόνες διαφοροποίησης των κινδύνων δυνάμει του εδαφίου (1) του άρθρου 44 του Νόμου∙  Νοείται ότι, ένας ΟΣΕΚΑ πρέπει να παρέχει κατάλληλες πληροφορίες για τους μεριδιούχους στις βασικές πληροφορίες για τους επενδυτές, σε περίπτωση που το όριο για επένδυση σε μετοχές και/ή ομόλογα που εκδίδονται από τον ίδιο οργανισμό αυξάνεται πέραν του 20% και στο μέγιστο όριο του 35% στον ίδιο εκδότη, προς τήρηση του άρθρου 44 του Νόμου, με σκοπό να δικαιολογήσει τις ιδιάζουσες συνθήκες αγοράς. |  |  |  |